GiliGold/VAD_KnessetCorpus huggingface dataset:
מאיר יצחק הלוי: מאוד מאוד ברורה דעתנו, הייתה ונשארה ונאמרה משנת 2004.
מאיר יצחק הלוי: אנחנו חושבים שמכסת העובדים הזרים לתעשיית התיירות שהייתה בעבר, צריך להביא אותה.
מאיר יצחק הלוי: אנחנו מכירים את העמדות של המשרדים האחרים.
מאיר יצחק הלוי: העמדה אומרת שבעבודות לא נקיות ילדינו, הבן שלי, הבת שלי, שהשתחררו מצבא ההגנה לישראל, לא יילכו, נקודה.
מאיר יצחק הלוי: כרגע אף אחד לא יילך מכל הילדים של כולנו.
מאיר יצחק הלוי: זו האמת, זו העובדה, ועשו כל מיני אימפרוביזציות.
מאיר יצחק הלוי: הטעות הכי גדולה שסגרו את המכסה של העובדים הזרים שהייתה בזמנו ואז התחילו - - - אז בעצם מי שהזמין את המסתננים הבלתי לגאליים, הם מסתננים בלתי לגאליים, ואין לי שום בעיה עם אף אחד מהם, אני יותר דומה להם מאשר לך, אנחנו באנו מאותו אזור, אנחנו חלק מהמתחם הדרומי ההוא.
מאיר יצחק הלוי: אני רק אומר שאם לא יינתן מענה אמיתי לתעשיית המלונאות אנחנו נמשיך בכל מיני אלתורים.
מאיר יצחק הלוי: היום באו עובדים מירדן.
מאיר יצחק הלוי: אני לא אומר אם זה טוב או לא טוב, אני אומר שזה סביר ונפיץ כי - - -
<קריאה: אבל יש 500?
מאיר יצחק הלוי: יש יותר מ-500.
דוד אמסלם: הם משתכנים פה?
מאיר יצחק הלוי: לא, הם באים והולכים.
דוד אמסלם: כל יום?
מאיר יצחק הלוי: כל יום.
מאיר יצחק הלוי: הנקודה היא, אם זה יעזור לקשרי השלום בין ירדן לבין ישראל וזה יעשה דבר טוב למדינה, בסדר, אני לא נעמד על הרגליים האחוריות.
דוד אמסלם: אבל פונקציונלית מה קורה?
מאיר יצחק הלוי: פונקציונלית מה שקורה, נכון להיום, לתעשיית המלונאות, מי שנותן את השירות זה עדיין המסתננים שקיימים, אבל זמנם קצוב ועכשיו ההשלמה נעשית על ידי מכסה שאושרה עד 1,500 מעקבה, ירדנים שמגיעים.
דוד אמסלם: ואיך הירדנים?
דוד אמסלם: זה פתרון שנראה לך סביר?
דוד אמסלם: טוב?
מאיר יצחק הלוי: אני חושב שסיכוייו להיות פתרון קבוע וארוך טווח קטנים.
מאיר יצחק הלוי: זו דעתי.
מאיר יצחק הלוי: צריך לבדוק את זה.
מאיר יצחק הלוי: המצב באזור הוא שביר, מחר יכולה להיות החלטת המלך שאומרת 'אני סוגר את המעברים' ואתה תישאר פה בלי 1,500 עובדים ונראה את מנהלי בתי המלון מתחילים לעבוד.
מאיר יצחק הלוי: אני לא רוצה לנבא, יכול להיות שבסוף בסוף יצמחו מזה דברים טובים.
מאיר יצחק הלוי: אני חושב שצריך לתת מענה לנושא של העובדים הזרים.
מאיר יצחק הלוי: אין לנו ברירה אחרת, זו תעשייה שקיימת באילת והיו לנו משברים כשלא היה מי שיטפל בבתי המלון, היו לנו תקופות כאלה, כשהם עשו הפגנות או כל מיני פטיציות למיניהן.
מאיר יצחק הלוי: שני נושאים אחרונים.
מאיר יצחק הלוי: בית עירייה.
מאיר יצחק הלוי: אני מספר את זה כדי שתדעו.
מאיר יצחק הלוי: אנחנו מנסים להקים בית עירייה כבר הרבה מאוד שנים.
מאיר יצחק הלוי: עיר כמו אילת, עם מזג אוויר כל כך חם, ראוי שהיא תיתן את השירות האיכותי הטוב ביותר לתושביה.
מאיר יצחק הלוי: השירות האיכותי כדי שתושב לא יתפזר בין שישה, שבעה - - - אני מתקנא בעיריית ירושלים, שם בכיכר ספרא, מתקנא ומגיע וככה צריך להיות, תושב בא, מקבל את רוב השירותים במקום אחד, בוודאי ובוודאי באזור כמו אילת.
מאיר יצחק הלוי: אנחנו עוברים, מה אני אגיד לכם?
מאיר יצחק הלוי: חוויות שבאות מהעולם התכנוני סטטוטורי.
מאיר יצחק הלוי: נקווה שנתקדם עם הדברים.
דוד אמסלם: בהקצאת הקרקע, במשאבים לבנייה?
מאיר יצחק הלוי: הבעיה גם במשאבים וגם בזה שאנחנו הולכים לעסקת BOT ומתחילים פה לנהל, אנחנו מתנהלים במסחרה מול מינהל מקרקעי ישראל.
מאיר יצחק הלוי: אני לא יודע באיזה שלב אנחנו נמצאים היום, אולי יעדכן אותנו אלי או מהנדס העיר, אבל אנחנו - - - דרך אגב, אני גם מעלה את זה בצד העקרוני, אני חושב שלכל עירייה צריך שיהיה בית עירייה, זו דעתי.
דוד אמסלם: זה נכון, השאלה רק מי צריך לממן את בית העירייה.
מאיר יצחק הלוי: אנחנו עושים את זה ב-BOT.
מאיר יצחק הלוי: הבעיה שהדרישות של מינהל מקרקעי ישראל מקשות עלינו להוציא את העסק הזה לפועל.
דוד אמסלם: מהנדס העיר, למה?
<אלי לנקרי: לא, זה לא קשור.
דוד אמסלם: למי זה קשור?
<אלי לנקרי: קודם כל מבחינה כלכלית בית העירייה נשען, מכרז ה-BOT נשען בחלקו הלא קטן על מסחר.
<אלי לנקרי: ללא המסחר ה - - - כאן אני חושב שלוועדה יש יכולת לסייע לנו מול המינהל לפתור את הבעיה, קודם כל העקרונות של הקצאת שטחי המסחר, אז הם מוכנים 500 מטר והעלויות הכספיות שבזה.
<אלי לנקרי: זה כל מה שביקשנו, לא ביקשנו תמיכה כספית כי אנחנו מוציאים מכרז BOT.
<אלי לנקרי: מבחינה כלכלית זה יכול לתפוס רק עם שטחי מסחר שתומכים בבית העירייה.
<אלי לנקרי: אגב, כמו שנעשה בהרבה מקומות אחרים, לנו אין קרקעות משלנו.
דוד אמסלם: במסגרת הסכמי פיתוח, מטלות יזם, אני מכיר עיר שבנתה ככה את הבניין שלה.
<אלי לנקרי: זה קצת כבד עלינו.
דוד אמסלם: אני מכיר עיר, אני גר בה במקרה, שככה בנתה בניין עירייה לתפארת.
<אלי לנקרי: איזה?
דוד אמסלם: מעלה אדומים למשל.
<קריאה: מה היה המקור התקציבי?
דוד אמסלם: מתוך מטלות יזם, של איזה שהיא תכנית קצת יותר גדולה.
<אלי לנקרי: כן, בסדר, אם יש קרקע ואתה - - -
דוד אמסלם: אני מניח שאין בעיה של קרקעות פה.
מאיר יצחק הלוי: אין לנו קרקעות.
דוד אמסלם: לא, בהקצאה.
דוד אמסלם: הרי אפשר להגיע עד ההרים למעלה - - -
<אלי לנקרי: אין בעיית קרקע, הבעיה שהקרקע לא שייכת לעירייה.
דוד אמסלם: המינהל ישמח לתת לך אותה.
<אלי לנקרי: זה בדיוק העניין, שהמינהל לא מקצה.
דוד אמסלם: לפני 12, 15 שנה.
מאיר יצחק הלוי: במעלה אדומים בנו ככה.
מאיר יצחק הלוי: עם מרכז מסחרי ליד, עם הכול.
מאיר יצחק הלוי: אני אומר לך שהיום, לדעתי, זה בלתי אפשרי.
<תומר רוזנר: אנחנו תיקנו את החוק, כפי שבוודאי שמעתם, בחוק ההסדרים האחרון, ואפשרנו את הנושא של מטלות יזם בפטור ממכרז.
דוד אמסלם: דרך אגב, תומר זה היועץ המשפטי של הוועדה.
<תומר רוזנר: תלמדו את זה.
מאיר יצחק הלוי: נלמד את זה.
מאיר יצחק הלוי: בסדר גמור, מאה אחוז, תודה.
מאיר יצחק הלוי: הנושא האחרון שהוא הנושא שהיה צריך להיות ראשון, אבל לא רציתי לפתוח איתו, זה הנושא של שדה דב.
דוד אמסלם: כבר התחלנו איתו אתמול.
מאיר יצחק הלוי: אני רוצה רק להגיד ככה, אני חושב שאין צורך להכביר במילים, אבל בהיבט של מינהל התכנון, עוד פעם אני חוזר, אני חבר במועצה הארצית לתכנון ובנייה, יש תמ"א שנקראת תמ"א 15 שעניינה תכנון שדות תעופה במדינת ישראל.
מאיר יצחק הלוי: יושבת עכשיו, הדיון הראשון בנושא תמ"א 15 התקיים לפני חודש וחצי כשבעצם הוא נשלח עכשיו לבידוק ראשוני.
מאיר יצחק הלוי: יש לזה הליך של בידוק ראשוני.
מאיר יצחק הלוי: אני טוען באמת, שתושב המדינה, כשיושבת המועצה הארצית לדון בתמ"א איך באותו זמן היא יכולה לסגור שלושה שדות?
מאיר יצחק הלוי: אני לא מצליח להבין את זה.
מאיר יצחק הלוי: עוד אף אחד לא הסביר לי, ודיברתי עם כל גורם רלוונטי, איך עושים דבר כזה כשיושבת תמ"א שתכליתה בסוף להביא הצעה, מוצר מוגמר, למרחב האווירי של מדינת ישראל, גם הפנימי דרך אגב, שהיום בכל מדינה מודרנית מוניות האוויר הופכות להיות כלי תחבורה, זה לא משנה מה, מסוקים, מטוסים קטנים, מטוסים גדולים, לא יודע.
מאיר יצחק הלוי: איך סוגרים בה בעת גם את הרצליה, גם את שדה דב וגם את חיפה?
מאיר יצחק הלוי: וזה סגור, אני אומר לכם את זה באחריות מלאה.
מאיר יצחק הלוי: דבר שני שאני רוצה לבקש מהוועדה, הכלי שנשאר לנו זה בית המחוקקים.
מאיר יצחק הלוי: אהבתי יותר מאשר אהבתי לראות את מה שנכתב בעיתון בציטוט ממך, שאומר שיש בית מחוקקים, בית המחוקקים יכול להביא, להגיש את הצעותיו לחקיקה.
מאיר יצחק הלוי: אנחנו מכינים עכשיו, אני מגייס היום צוותים שייתנו הצעות שנוכל - - - לשמחתי אני אומר, אנחנו מקבלים תמיכה, אני לא רוצה להגיד מקיר לקיר, אבל לא היה חבר כנסת ששוחחנו איתו שלא תמך בנו, בהיגיון של המאבק, שבא ואומר 'חבר'ה, השדה הצבאי נשאר שם לפחות עד ינואר 2019, החלטת ממשלה, לא החלטה שלי.
מאיר יצחק הלוי: יש מי שטוען שיהיה יותר, אבל אני לא נכנס לזה.
דוד אמסלם: כמה נתנה הארכה, חצי שנה?
מאיר יצחק הלוי: עשרה חודשים, ניתן לנו עד אפריל 2017.
מאיר יצחק הלוי: אני אומר, תצמידו אותו לפינוי הצבאי ו - - - הרי לא יבנו שם צריף, צריף לא יבנו שם, אין תכניות, אין איחוד וחלוקה, הם לא דנו בהתנגדויות, אין גם על מה להתנגד, אין תכניות.
<תומר רוזנר: אני רוצה להגיד למה הם מתעקשים על התאריך הזה של אפריל 2017.
מאיר יצחק הלוי: אני אגיד לך משהו, שאלת את השאלה של החיים.
מאיר יצחק הלוי: תומר, תקשיב, אם אתה שואל אותי אחרי שאני מתעסק בעניין הזה כבר שנתיים אם אני יודע לתת תשובה למה ההתלהבות הזאת, התשובות מעליבות, הן כל כך לא אינטליגנטיות, ולמה הכול נעשה תחת השולחן?
מאיר יצחק הלוי: שיגידו.
מאיר יצחק הלוי: למה זה כל כך חשוב?
מאיר יצחק הלוי: לא מצליח להבין.
מאיר יצחק הלוי: אז אמר לי אחד, פעם זרק לי תשובה, 'אנחנו רוצים לעשות קדיחות', באו אליו כל האנשים, אמרו 'תעשה איפה שאתה רוצה קדיחה, חוץ מאשר על המסלול תעשה - - -', יענו יש שם שטח, המסלול מהווה - - -
דוד אמסלם: הוא מתכוון בדיקות קרקע, לא קידוחים.
מאיר יצחק הלוי: כן, בדיקות קרקע.
מאיר יצחק הלוי: תעשו איפה שאתם רוצים חוץ מאשר על המסלול שמהווה אולי 5% מסך כל השטח.
מאיר יצחק הלוי: תעשו איפה שאתם רוצים, אף אחד לא מפריע לכם.
מאיר יצחק הלוי: אמר מנכ"ל ארקיע 'תעשה בדיקות אצלי מתחת לכיסא, לא אכפת לי'.
מאיר יצחק הלוי: אבל התשובות כל כך לא אינטליגנטיות שזה פשוט מוציא אותנו מהכלים.
מאיר יצחק הלוי: לכן אני חושב העמדה כפי שהיא הוצגה - - -
מיקי לוי: מנכ"ל משרד התחבורה יהיה היום בישיבת מנכ"לים?
מיקי לוי: הנה.
מאיר יצחק הלוי: אנחנו כל היום בישיבות.
<קריאה: מיקי, זה לא יעזור, גם - - - הכול בידיים של ראש הממשלה.
מיקי לוי: בינינו, גם כשישבתי בצד השני, אין היגיון לא לקשור את תאריך סגירת הצבאי והאזרחי.
מיקי לוי: אין, זה לא עומד בשום פרופורציה.
<קריאה: זו החלטת ראש הממשלה בלבד, בלבד, בלבד, זה אצלו בידיים.
<קריאה: רק הוא יכול ל - - -
מאיר יצחק הלוי: דרך אגב, חשוב שתדעו שדנים עכשיו בחלופות, חלופות להנגשת תושבי אילת ותייריה.
מאיר יצחק הלוי: כל החלופות הן חלופות תיאורטיות, היישום שלהן, אם יהיה, יהיה בטווחים של חמש-שבע שנים ובכל מצב כולם מבינים שאם יש לנו היום 22 פיקים, דהיינו יכולת, אנחנו יורדים ב-150%.
מאיר יצחק הלוי: כולם אומרים את זה, גם האנשים שמתנגדים לשמוע אותי, רת"א ובת"א וכל אלה, כולם מסכימים, זאת אומרת אנחנו נהיה עיר שכל פעם שבא מטוס הילידים ימחאו לו כפיים.
מאיר יצחק הלוי: אתם מכירים את זה מהסרטים של הג'ונגלים?
מיקי לוי: הכול בידי משרד התחבורה בעניין הזה.
מאיר יצחק הלוי: אני חושב שהכול בידי משרד ראש הממשלה, אבל - - -
מיקי לוי: לא, אבל ברגע שהשר יחליט - - - טוב, זה אפשר גם בכנסת.
דוד אמסלם: אם שאלת, לשר התחבורה מתאים המצב.
דוד אמסלם: זה נכון מה שאתה אומר, אם הוא רוצה לבוא, זה נושא תחבורתי, אבל תמיד יש את העמדה שהוא אומר 'חבר'ה, אני איתכם, אבל ההם לא רוצים'.
דוד אמסלם: ברגע שזה אצלך ביד אז תיכנס אתה ותוביל אתה.
דוד אמסלם: לדעתי הסיפור של ראש עיריית אילת זה משני כאן, שר התחבורה צריך להוביל את העסק הזה.
דוד אמסלם: יש לזה גם השלכות אחרות מעבר לאילת, גם לתל אביב וגם למשתמשים במרכז הארץ, בתנועה ההפוכה.
מאיר יצחק הלוי: אני הצגתי פה ב-40 דקות את הנושאים המרכזיים שלנו.
מאיר יצחק הלוי: יש נושאים נוספים, אבל אני מציע, אם יש לחברים שלי עוד משהו שלא ציינתי שרוצים באמת, אבל בקצרה, לשים עוד דגשים, זה הזמן, ואחרי זה אני מעביר את הדיון אליך, אדוני.
מאיר יצחק הלוי: אלי, אתה רוצה להתייחס למשהו שלא התייחסנו?
<אלי לנקרי: אולי נסביר את נושא מענקי האיזון.
דוד אמסלם: אני עושה דיון בנושא, אני עוד מעט אסכם את זה.
דוד אמסלם: אני גם מכיר את העניין.
מאיר יצחק הלוי: מה שאני מציע, שתזמין את אלי כי הוא ממש מומחה לעניין ועשה עבודה מדהימה שבמקרה הזה מוכיחה ומקרינה גם על כל ה - - -
דוד אמסלם: אני רוצה להגיד למה אני מתכוון 'אין צורך'.
דוד אמסלם: הסיפור האילתי במענקי האיזון, אני לא מכיר אותו, הוא גם לא רלוונטי מבחינתי כרגע.
דוד אמסלם: יש לי בעיה עם הנוסחה של גדיש, אני רוצה לפתוח אותה מכיוון שאני מבין שהיא הבעייתית.
דוד אמסלם: אחרי זה אם יש למישהו איזה שהיא בעיה על בסיס הנוסחה החדשה שנעשה זה משהו אחר, זה משהו נקודתי.
דוד אמסלם: כרגע אני רואה את הבעיה כבעיה ארצית.
דוד אמסלם: אז יכול להיות שהיא הייתה היסטורית במדינת ישראל.
דוד אמסלם: עשיתי דיון בנושא הדיג, אני אתן לכם אנקדוטה.
דוד אמסלם: הסתבר שפקודת הדיג היא משנת 52' - - -
<קריאה: היא מ-1937.
דוד אמסלם: עודכנה ב-52'.
דוד אמסלם: עכשיו מה מסתבר?
דוד אמסלם: בשנת 52' מדינת ישראל הייתה מדינה שלא היה כמעט מה לאכול, אמרו להם 'חבר'ה, לכו תביאו לפחות אוכל מהים, שיהיה לנו מה לאכול', עד היום אותה פקודה, כאילו שום דבר לא השתנה.
דוד אמסלם: לכן יש נטייה, גם אם נוסחת גדיש הייתה נכונה לפני 20 שנה, כל פעם צריך לבוא ולרענן בכל הנחות יסוד, כל הנחות העבודה, כל עבודה, כל כמה שנים צריך לאוורר אותה, לראות אם היא רלוונטית לגבי היום ואם צריך לעשות בה תיקונים.
<אלי לנקרי: מבחינתה של העיר אילת, אדוני, היא לא הייתה רלוונטית אף פעם והעיר אילת זו דוגמה קיצונית לכמה הנוסחה הזאת היא נוסחה בעייתית.
<אלי לנקרי: אני חושב שהיא נותנת מענה לרוב הרשויות במדינת ישראל.
<אלי לנקרי: יש רשויות שנופלות פה, נופלות שם, אבל באופן שאילת נופלת אין לזה אח ורע.
דוד אמסלם: אלי, אנחנו נזמין אותך לישיבה שנעשה.
מאיר יצחק הלוי: אני מצביע שתעביר, אלי, גם את המסמך שהכנת וגם כשיהיה הדיון שבאמת - - -
דוד אמסלם: אנחנו נזמין אותך לדיון.
מאיר יצחק הלוי: זהו, אדוני.
דוד אמסלם: מישהו עוד רוצה להוסיף, רבותיי?
דוד אמסלם: ראש העיר כיסה את כל הספקטרום?
דוד אמסלם: אז קודם כל נעביר את רשות הדיבור לחבר הכנסת מיקי לוי, בבקשה.
מיקי לוי: זה לא פייר, כי אני קשור בנימים שכאן.
מיקי לוי: גם בקדנציה הקודמת ראיתי את מאיר כל בוקר במשך שבועיים לפני המשרד שלי עושה מארב בנוגע לפטור ממע"מ, שהייתה איזה שהיא מחשבה אצל כמה אנשים.
מיקי לוי: אמרתי לו 'אל תדאג, אנחנו לא נעשה את זה'.
מיקי לוי: העיר אילת ראויה לנושא הזה של הפטור.
מיקי לוי: למרות שכל הכלכלנים אומרים 'תחיל עליהם, לא יעזור כלום כי אי אפשר לנתק את זה', אני שמח שלא האזנו לעניין הזה.
מיקי לוי: אין בכלל ספק שצריך פה טיפול מיוחד.
מיקי לוי: אני באתי בגלל הקשר האישי, גם עם מאיר וגם איתך מתוך כבוד אישי, וכל מה שצריך מבחינת הוועדה לגייס אותי אני נכון לעשות את זה ברמות הכלכליות.
מיקי לוי: אני יודע את נבכי האוצר שם, איפה מחביאים את הכסף.
מיקי לוי: אז בוקר טוב לכולם ותודה על האירוח.
דוד אמסלם: תודה לחבר הכנסת מיקי לוי.
דוד אמסלם: דרך אגב, זה לא טריוויאלי שחבר כנסת מגיע לישיבות הוועדה לאילת.
דוד אמסלם: אני היושב ראש, אין מה לעשות, חייב לפתוח את הישיבה, לפחות בשביל זה אני בא, אבל חברי כנסת מן המניין, בדרך כלל הם לא מתלהבים להגיע.
דוד אמסלם: אז באמת שאפו, באמת כל הכבוד, תודה רבה.
<עטרה מרכוס: אין לי הרבה מה להוסיף על מה שראש העיר אמר.
דוד אמסלם: את השם, בבקשה.
<עטרה מרכוס: עטרה מרכוס, סגנית הממונה על המחוז, כשאין לנו ממונה.
מאיר יצחק הלוי: אנחנו נהנים לעבוד מולך.
<עטרה מרכוס: תודה, רק שלי קשה.
<עטרה מרכוס: אז אין לי הרבה מה להוסיף.
<עטרה מרכוס: לגבי מענקי האיזון, אנחנו באמת משתדלים כל שנה לתת לעיריית אילת סדרי גודל, שבטוח שלא מספיקים, של כ-5 מיליון שקל בשנים האחרונות.
<עטרה מרכוס: אני מכירה את זה שמשרדי ממשלה אחרים, עצם זה שהם רשות נטולת מענק הם נפגעים בנושאים אחרים.
<עטרה מרכוס: אם יידעו לפתור את הבעיה הזאת.
<עטרה מרכוס: היו שנים שאנחנו הקפדנו שלרשות המקומית יישאר מענק איזון של 100,000 שקל, כי אז זה לא רשות נטולת מענק ומשרדי ממשלה אחרים לא יכלו לפגוע בה, אבל גם זה נגמר.
<עטרה מרכוס: מענק האיזון, נוסחת גדיש לא קיימת 30 שנה, כמו פקודת הדיג, אבל ניסו כל השנים, הייתה נוסחת סוארי ואחר כך ניסו לתקן ויש נוסחת גדיש ובטוח שלעיר כמו אילת יש בעיה עם נוסחאות.
<עטרה מרכוס: עדכנו אותי פה בנושא של מרכז החירום העירוני, שמשרד הפנים הקצה כספים, אבל זה לא מתקדם ואתה הסברת גם למה.
<עטרה מרכוס: בנושא של החופים, שוב, צריך לראות כי באמת 750 מטר, לפי הנתונים שמסרו לי, יש היום לעיר אילת - - -
מאיר יצחק הלוי: מוכרזים.
מאיר יצחק הלוי: מתוך 13 קילומטר.
<עטרה מרכוס: מוכרזים, ומשרד הפנים באמת תומך בלהגדיל את מספר החופים, זה רק יגדיל את ההוצאה העירונית.
מאיר יצחק הלוי: אם יורשה לי, עטרה, ברשותך, היושב ראש, אני ממליץ לך לקחת את הנושא של החופים במדינת ישראל, אני רוצה להגיד לך, אדוני היושב ראש, אני ממליץ לך לקחת את נושא החופים - - -
דוד אמסלם: אתה כבר נכנס לדיון השלישי שאני עושה בנושא חופים.
מאיר יצחק הלוי: אז תקרא לנו לדיון.
מאיר יצחק הלוי: זה נושא מרתק.
דוד אמסלם: אפילו שבוע הבא צריך להיות הדיון השלישי שלנו ודחינו אותו בגלל נושא אחר, בגלל הזיהום במפרץ חיפה, אבל לא חשוב, אני עוקב אחרי הנושא.
מאיר יצחק הלוי: מרתק.
מאיר יצחק הלוי: באמת נושא מרתק.
<עטרה מרכוס: אז זהו, אין לי מה להוסיף.
מיקי לוי: אני מתנצל שאני מתערב, מה שביקש היושב ראש, סדר עדיפויות.
מיקי לוי: איפה יהיה יותר קל לוועדה.
דוד אמסלם: עוד מעט אני אסכם.
מאיר יצחק הלוי: אוקיי, ברור.
דוד אמסלם: מינהל התכנון פה?
<עטרה מרכוס: לא.
דוד אמסלם: יש פה מישהו ממשרדי הממשלה שרוצה לדבר ויושב פה?
דוד אמסלם: האמת לא הקפדתי כל כך שמשרדי הממשלה יגיעו בגלל שזה באילת.
דוד אמסלם: חלק הגיעו, אבל בדרך כלל אני עומד על כך שמשרדי הממשלה יבואו, אבל פה לא היה נעים לי להביא אותם יומיים, אחר כך הם יספרו שבגללי הם גם לא עובדים.
מאיר יצחק הלוי: המנכ"לים שלהם יהיו פה עוד מעט.
דוד אמסלם: רבותיי, ברשותכם, אני רוצה לסכם את הישיבה מבחינתי.
דוד אמסלם: קודם כל שוב פעם תודה, מאיר, גם על החום וגם על ההזמנה והחברות והכול, אני שמח להיות כאן.
דוד אמסלם: אני רוצה לסכם את מה שאמרת, עברתי על הנושאים ואני רוצה לחלק אותם לשלושה מקבצים מרכזיים.
דוד אמסלם: דרך אגב, זה מעסיק את הוועדה שלי עכשיו, הסיפור באילת, אני מניח עוד שלוש ישיבות לפחות.
דוד אמסלם: אז קודם כל לגבי נושא מענקי האיזון, אלי, אני הולך לקיים דיון, כבר ביקשתי לקיים את הדיון הזה, אני מניח שגם שר הפנים רצה להתערב בנושא הזה ולפתוח את הנושא.
דוד אמסלם: אנחנו נזמין אותך ואני אשמח גם לקבל את נייר העמדה לפני כן כדי שאני אהיה מוכן לדיון, לפחות בהיבט של אילת.
דוד אמסלם: לגבי הנושא בית העירייה, חופים, שדה דב, אני חושב ששלושת הנושאים האלה פחות או יותר חונים במינהל התכנון, הוא אבן הראשה של העניין הזה, בהיבט התכנון.
דוד אמסלם: אני בא כרגע בזווית ההיבט התכנוני וזכויות הבנייה וכו', גם בנושא של העירייה, גם בנושא של הסיפור של קצ"א, כן חוף, לא חוף.
דוד אמסלם: אני בא מזווית של התכנון קודם כל ואחרי זה נתקדם בשלביות, מה בעצם עמדת מדינת ישראל בזווית התכנונית ואחרי זה אנחנו נראה איך אנחנו מתקדמים, אם מחזיקים בשטח, האם יש אופציה להתקדם איתם וללחוץ אותם, וכנ"ל בשדה דב.
דוד אמסלם: אני כרגע רוצה לבוא לשדה דב גם ובעיקר להתחיל בהיבט התכנוני.
דוד אמסלם: אם אין תכנון אין כלום, אז לאן להזדרז ולמה.
דוד אמסלם: זה דיון אחד שאני אעשה.
דוד אמסלם: כמובן אנחנו נודיע לכם ואנחנו נתייעץ איתכם בעניין הזה, אם יש חומרים כאלה ואחרים, או נקודות כאלה ואחרות שחשוב שאני אדע אותם.
דוד אמסלם: לגבי העובדים הזרים וגיוס משאבי כוח אדם פרסונלי, אני מסכים איתך שצריך לעשות פה גם איזה שהוא דיון, כשאני מחבר את שני הנושאים ביחד, בגלל שבסופו של דבר התוצאה היא כוח אדם, לא משנה מאיזה זווית.
דוד אמסלם: לדיון הזה גם נזמין את מר אמנון בן עמי, שהוא ראש מינהל האוכלוסין, וגם את קובי אמסלם, נביא אותו בזווית של השכר.
דוד אמסלם: זה יכול להיות גם סגנו, פשוט בגלל שבסופו של דבר אני מניח שהסיפור הפרסונלי המקצועי אמור להיפתר בעיקר, אני לא רואה דרך אחרת כרגע, ככה על פניו, בעיקר בנושא של התמריצים.
דוד אמסלם: הרי לא נחייב מישהו לעשות תורנות כאן בכוח.
דוד אמסלם: דרך אגב, סתם אני רוצה לספר לך, עשיתי דיון, למשל, לגבי חדר המיון הקדמי בקרית שמונה.
דוד אמסלם: בזמנו הפעיל אותו בית החולים בצפת והוא אילץ את הרופאים שלו אחת ל- לעשות שם משמרות.
דוד אמסלם: הם לא התלהבו לנסוע, אבל אתה יודע, לפעמים אין מה לעשות, אתה נדרש למרחקים, כי לא שייך הקטע הרפואי.
דוד אמסלם: אני מניח שאם נביא חבילת תמריצים ראויה אז כוחות השוק לבד יאזנו את העניין.
דוד אמסלם: אלה בעצם שלוש הישיבות שאני אקדיש בוועדת הפנים לנושאים שהם בעיקר קשורים לעיר אילת.
דוד אמסלם: אנחנו נשתף אתכם בעניין, כמו שאמרתי, בשני הנושאים ולגבי הנושא של מענק איזון, אמרתי, מענק האיזון הוא ארצי, הוא פחות ייחודי לאילת.
דוד אמסלם: יכול להיות שיש פה דגשים נקודתיים לגבי אילת, אבל אני עליתי על זה בהיבט הארצי הבעייתי.
דוד אמסלם: אחרי הישיבות האלה נראה לאן אנחנו צריכים לקחת את הדברים ועל מה אנחנו ממליצים.
דוד אמסלם: אז באמת שוב פעם תודה רבה לכולם.
מאיר יצחק הלוי: משפט אחד לפני שאתה מסכם.
מאיר יצחק הלוי: דובר בזמנו, תגיד לי אם זה עדיין בתכנית או לא, לחבר בנושא שדה דב את ועדת פנים-כלכלה, השאלה אם זה נכון או לא מבחינתכם.
דוד אמסלם: לגבי הנושא של שדה דב אני רוצה להגיד לך, יש פה שני צירים שאני לא רוצה לערבב אותם, או שני מוקדי לחצים.
דוד אמסלם: אני מאמין שאם מינהל התכנון בסופו של דבר - - - אני כרגע לא יודע מה הסטטוס של המקום ולאן המדינה רוצה לקחת אותו בהיבט של מינהל התכנון.
דוד אמסלם: אני מניח שאם אין עניין לבנות שם בתי מגורים אז אין עניין כל כך לפנות.
דוד אמסלם: למה אין עניין כל כך לפנות?
דוד אמסלם: מדינת ישראל לא מפנה שדה תעופה בשביל פארק, למה?
דוד אמסלם: זה עולה כסף, צריך לשלם להם.
דוד אמסלם: לכן, כמו שאני אומר, קצ"א, כדי להזיז אותה, גם אם המדינה יודעת שצריך, אבל זה עולה כסף, אז בואו נשאיר, מי משלם?
דוד אמסלם: מתחיל הדיון מי משלם, הכול נשאר, הולכים הביתה, אכלנו בורקס, לא קרה כלום.
דוד אמסלם: ברגע שיש כסף מדינת ישראל ממהרת לטפל איפה שיש לה הכנסות, איפה ששי הוצאות היא לא ממהרת.
דוד אמסלם: אז קודם כל אני רוצה להבין מה הכיוונים שלהם ואיפה זה עומד.
דוד אמסלם: אחרי שנבין ברשויות המוסמכות, להגיד לנו איפה עומדים הדברים ואם בסופו של דבר הם יסבירו לנו שהתכנון יכול להתגלגל בכל ההליך הזה ובעוד עשר שנים יכול להיות נגיע לקצה, אז למה לסגור?
דוד אמסלם: תעלה מאליה השאלה אם ככה למה לא לסגור איתו בעוד שנה.
דוד אמסלם: אנחנו לא צריכים להסביר לאחרים למה בעצם אנחנו חושבים שזה עוד עשר שנים.
דוד אמסלם: הם יגידו את זה.
דוד אמסלם: אז בואו נתחיל בדיון הזה איתם, נתחיל מלמטה כדי להעלות את זה, מה שנקרא, שירימו לנו להנחתה יותר גבוהה.
דוד אמסלם: מעבר לזה, אני ביקשתי מכבל, דיברתי איתו על זה, לעשות דיון משותף בהיבט של התחבורה, בגלל שוועדת הכלכלה דנה בנושא תחבורה.
דוד אמסלם: אז אני מתחבר אליה בנושא התושבים והמוניציפאלי, יענו, הרי השדה יושב בעיר, אז אני מתחבר כאילו מוניציפאלי ואז אני אומר לו 'בוא נעשה ועדה משותפת'.
דוד אמסלם: זה יותר לעשות רעש ובלגן, פחות בקטע המקצועי, שאני רוצה להגביל אותו.
דוד אמסלם: את זה גם אנחנו נעשה.
מאיר יצחק הלוי: כוועדת הפנים והגנת הסביבה, אני שואל, לגבי קצ"א, כמו שאמרתי, יש מסמך של השר, שהוא מסמך טיוטה עדיין - - -
דוד אמסלם: איזה שר?
מאיר יצחק הלוי: השר להגנת הסביבה.
דוד אמסלם: אני רוצה להגיד לך משהו, מאיר, אתה לא התחברת למה שאני אומר לך.
מאיר יצחק הלוי: אז כנראה שלא.
דוד אמסלם: משרדי הממשלה יכולים להוציא ימבה של ניירות עמדה.
דוד אמסלם: אני אראה לך ניירות עמדה מצידם - - -
מיקי לוי: והחלטות ממשלה.
דוד אמסלם: גם החלטות ממשלה, אבל הקופאי לא מאשר.
דוד אמסלם: לכן אני בא ישר לקופאי, רוצה לרתום אותו.
מאיר יצחק הלוי: הבנתי.
דוד אמסלם: בסופו של דבר מבחינת המשרד לאיכות הסביבה לפנות את כל קצ"א מפה, לפנות אותם מחר וכו' וכו'.
דוד אמסלם: השאלה שתבוא ותשאל אותו 'רק שנייה, אז מי משלם?
דוד אמסלם: ' פה הוא נתקע.
דוד אמסלם: לכן אני רוצה לעשות דיון עם מינהל התכנון, אל"ף, כשקצ"א בעצם יוצאת מכאן אז יש קרקע.
מאיר יצחק הלוי: אנחנו לא מדברים על יציאה, אנחנו מדברים על צמצום קטע החוף שלהם.
דוד אמסלם: גם הצמצום עולה כמה לירות.
דוד אמסלם: אז יכול להיות שבמסגרת - - -
<אסף אריכא: לא עולה.
דוד אמסלם: לא עולה?
דוד אמסלם: עוד יותר טוב.
מיקי לוי: לא יודע, יש שם צנרת?
<אסף אריכא: לא, יש אזור תפעולי של 200 מטר מגודר, פנימי, שלהם, שם נמצאות כל הצנרות, מצפון ומדרום שטחי חוף ריקים - - -
דוד אמסלם: אין בעיה, אני לא פותח את הדיון, אני לא מכיר - - -
<אסף אריכא: יש לנו את מיפוי התשתיות של קצ"א.
דוד אמסלם: אין בעיה, מהנדס העיר.
דוד אמסלם: אני אומר, אם זה לא עולה אז בהיבט אחד זה יותר קל, בהיבט שני צריך לשכנע את קצ"א לשחרר.
דוד אמסלם: דרך אגב פה שטח כבוש לא משוחרר, זאת אומרת אם לאיזה גוף מסוים יש משהו, כולל צה"ל, כאילו זה של אבא שלו, או שהוא מוכר לך את זה, או שהוא אומר 'תשאיר שלי' ולא משלם ארנונה.
דוד אמסלם: לכן אני אומר, אנחנו מתחילים את העסק, אני מתחיל את העסק, מנקודת מוצא שמביאים את מינהל התכנון וקצ"א ומתחילים לדבר איתם.
דוד אמסלם: נתחיל דיבור, תוך כדי הדיבור יעלו אבסורדים, אתם תראו לבד, ואז אנחנו נדע תוך כדי הדיון לאן אנחנו רוצים לנעול את הסיפור ולאן לקחת אותו.
דוד אמסלם: אבל זה דיון שאנחנו נעשה.
מיקי לוי: רק עצה קטנה, מהתפקיד הקודם, להזמין נציג של החשבת הכללית באוצר, היא אחראית על קצ"א.
דוד אמסלם: ודאי, אנחנו נזמין את קצ"א ואת כל המשמעויות.
דוד אמסלם: דרך אגב, יכול להיות שעל הדבר הזה אנחנו נעשה מספר דיונים, יכול להיות שבדיון ראשון אנחנו רק נלמד חלק מהבעיות ואז נבין את הנתיב הקריטי ונמשיך הלאה.
דוד אמסלם: אני מבטיח, בלי נדר, לטפל בשלושת הנושאים שדיברנו, שלושת המקבצים האלה, ואנחנו נעדכן אתכם, כמובן נהיה איתכם בקשר בנושא הזה.
<קריאה: מטוס המנכ"לים נחת.
מאיר יצחק הלוי: מנכ"ל משרד התיירות, אמיר הלוי.
דוד אמסלם: מבחינתי זה הסיכום שלי, אלא אם כן יש לך מה להוסיף, מאיר.
מאיר יצחק הלוי: מה שאני אומר, חברים, אנחנו - - -
דוד אמסלם: רק שנייה, אם כבר הגיע מנכ"ל משרד התיירות אז בוא נשמע אותו.
דוד אמסלם: שלום לך, אמיר הלוי.
דוד אמסלם: קודם כל ברוך הבא לישיבה שלנו.
דוד אמסלם: ראש העיר נתן סקירה די רחבה, מבחינתו קצרה מאוד, הוא נגע בכל נושא באמת במספר דקות, למרות שכל נושא, רק הוא לבד, יכול לארגן לנו יום שלם.
דוד אמסלם: כאן רציתי לשמוע את עמדתך לגבי הנושא של החופים.
דוד אמסלם: מה עמדתכם לגבי קצ"א, איפה אתם בתמונה?
מאיר יצחק הלוי: אמיר, אנחנו דיברנו על מצב שבו יש לנו 13 קילומטר חוף מטאבה לעקבה, מתוכם כ-700 ומשהו מטר מוכרזים, אנחנו רוצים יותר קטעי חוף לטובת התושב והתייר, והשאלה ששואל היושב ראש, עמדת משרד התיירות לגבי חוף קצ"א, ואני כבר הייתי מוסיף, מאחר שאני יודע את העמדה, גם מה עמדת המשרד לגבי שדה דב, כי בעניין הזה הבעתם את דעתכם מאוד ברור.
<אמיר הלוי: ברשותך אני אתייחס לזה ועוד כמה דברים, בהזדמנות חשובה זו שהוועדה פה.
<אמיר הלוי: אילת היא בירת התיירות של ישראל, גם בהמשך היום יש פה סדנת מנכ"לים, בהקשר לתכנית האסטרטגית שמשרד האוצר בונה היום לאילת.
<אמיר הלוי: רק מהממצאים הראשונים משקל התיירות הוא הרבה יותר גדול ממה שחשבנו.
<אמיר הלוי: עשתה את זה חברת ייעוץ בינלאומית.
<אמיר הלוי: משקל התיירות הוא מאוד מאוד חשוב באילת, אנחנו כמשרד שאמון על כל מה שקשור לתיירות עובדים חזק מאוד כדי לסייע במה שניתן לחיזוק התיירות פה.
<אמיר הלוי: אילת היא עיר עם מספר חדרי מלון הכי גדול שיש במדינת ישראל, מעל 12,000, עיר שהיא מאוד אטרקטיבית בתיירות חורף, כל מה שקרוי sea and sun, כך שהפוטנציאל קיים.
<אמיר הלוי: אנחנו נמצאים עכשיו גם בתהליך מאוד גדול ומשמעותי סביב הקמת שדה התעופה החדש פה בתמנע, השקעה של המדינה של 2 מיליארד שקלים.
<אמיר הלוי: אנחנו היום בסיטואציה שבשנים האחרונות, בעצם מהאינתיפאדה של שנות האלפיים, מספר התיירים מחו"ל והטיסות הבינלאומית שהגיעו לאילת נמצא בירידה, שזה הגיע בשנה שעברה לארבע טיסות בלבד שהיו פה, בניגוד לשנים שהיו פה עשרות טיסות ויותר שבועיות מאירופה.
<אמיר הלוי: כתוצאה מכך הצלחנו לארגן וליזום נוהל שאנחנו היום תומכים בטיסות לאילת מאירופה, בחורף הזה אנחנו כבר בשינוי מגמה מאוד משמעותי שמארבע טיסות כל יום שאנחנו פה נוחתות פה טיסות מאירופה לשדה פה בעובדה, ואנחנו בסדר גודל של בין 20 ל-25 טיסות בשבוע.
<אמיר הלוי: כך שהצלחנו לעשות היפוך מגמה תוך שנה תודות לתמריץ של 45 יורו שמשרד התיירות מעניק על כל נוסע לחברת התעופה.